
–	võttes arvesse ettepanekut võtta vastu nõukogu määrus, millega muudetakse Euroopa Parlamendi ja nõukogu määruse (EÜ) nr 396/2005 II lisa seoses teatavates toodetes või nende pinnal esinevate tiaklopriidi jääkide piirnormidega (COM(2023)0739),
–	võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta[footnoteRef:1], eriti selle artikli 14 lõike 1 punkti a ja artikli 49 lõiget 2,  [1:  	ELT L 70, 16.3.2005, lk 1.] 

–	võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta[footnoteRef:2], eriti selle artikli 4 lõiget 1, artikli 4 lõike 2 esimese lõigu punkti a ja II lisa punkti 3.6.4., [2:  	ELT L 309, 24.11.2009, lk 1.] 

–	võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused[footnoteRef:3], eriti selle artikli 5 lõiget 1, [3:  	EÜT L 31, 1.2.2002, lk 1.] 

–	võttes arvesse Euroopa Liidu toimimise lepingu artikleid 11, 13, 168 ja 191,
–	võttes arvesse Euroopa Toiduohutusameti (EFSA) 9. veebruaril 2023. aastal vastu võetud ja 15. märtsil 2023. aastal avaldatud põhjendatud arvamust[footnoteRef:4], [4:  	„EFSA statement on the short-term (acute) dietary risk assessment and evaluation of confirmatory data for certain maximum residue levels (MRLs) for thiacloprid“ (EFSA seisukoht lühiajalise (akuutse) toidukaudse kokkupuute riskihindamise ja kinnitavate andmete hindamise kohta tiaklopriidi jääkide piirnormide puhul), EFSA Journal 2023;21(3):7888, https://doi.org/10.2903/j.efsa.2023.7888.] 

–	võttes arvesse EFSA 17. jaanuaril 2019. aastal heaks kiidetud ja 14. märtsil 2019. aastal avaldatud järeldusi pestitsiidide vastastikuse eksperdiarvamuse kohta[footnoteRef:5], [5:  	„EFSA conclusion on the peer review of the pesticide risk assessment of the active substance thiacloprid“ (Järeldused toimeaine tiaklopriidi pestitsiidina kasutamise riskihindamist käsitleva vastastikuse eksperdiarvamuse kohta), EFSA Journal 2019;17(3):5595, https://doi.org/10.2903/j.efsa.2019.5595.] 

–	võttes arvesse Euroopa Kemikaaliameti (ECHA) riskihindamise komitee 12. märtsil 2015. aastal vastu võetud arvamust[footnoteRef:6], [6:  	Riskihindamise komitee arvamus, milles tehakse ettepanek tiaklopriidi (ISO) ({(2Z)-3-[(6-kloropüridiin-3-üül)metüül]-1,3-tiasolidiin-2-ülideen}tsüaanamiid) ühtlustatud klassifikatsiooni ja märgistamise kohta ELi tasandil, https://echa.europa.eu/registry-of-clh-intentions-until-outcome/-/dislist/details/0b0236e180638ff8.] 

–	võttes arvesse nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused)[footnoteRef:7] artikli 5a lõike 4 punkti e ja artikli 5a lõiget 5, [7:  	EÜT L 184, 17.7.1999, lk 23.] 

–	võttes arvesse kodukorra artikli 112 lõikeid 2 ja 3 ning artikli 112 lõike 4 punkti c,
–	võttes arvesse keskkonna-, rahvatervise ja toiduohutuse komisjoni resolutsiooni ettepanekut,
A.	arvestades, et tiaklopriid on peamiselt puuvilla, õunviljade, köögiviljade ja kartulite puhul kasutatavate insektitsiidide toimeaine;
B.	arvestades, et toimeaine tiaklopriidi heakskiit aegus 3. veebruaril 2020 ja seda ei pikendatud vastavalt komisjoni rakendusmäärusele (EL) 2020/23[footnoteRef:8]; arvestades, et tiaklopriidi sisaldavaid taimekaitsevahendeid käsitlev ajapikendus lõppes 3. veebruaril 2021; [8:  	Komisjoni 13. jaanuari 2020. aasta rakendusmäärus (EL) 2020/23, milles käsitletakse toimeaine tiaklopriidi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa (ELT L 8, 14.1.2020, lk 8).] 

C.	arvestades, et toimeaine tiaklopriidi heakskiitu ei pikendatud, kuna määruse (EÜ) nr 1107/2009 artiklis 4 sätestatud heakskiitmise kriteeriumide täitmist ei olnud võimalik kindlaks teha vähemalt ühe taimekaitsevahendi ühe või mitme tüüpilise kasutusviisi puhul; arvestades, et eelkõige tegi EFSA kindlaks kaks murettekitavat valdkonda; arvestades, et esimene murettekitav valdkond oli seotud põhjavee saastumisega mitme olulise tiaklopriidi metaboliidiga, mille kantserogeensust ei saa välistada (M30, M34 ja M46) ja mille sisaldus oli kõigi tüüpiliste kasutusviiside puhul suurem joogiveele kehtestatud piirnormist 0,1 µg/l[footnoteRef:9]; arvestades, et teine murettekitav valdkond oli seotud tiaklopriidi ühtlustatud klassifitseerimisega ECHA poolt, mille kohaselt kahjustab see aine eeldatavalt viljakust ja loodet (1B kategooria reproduktiivtoksiline aine) vastavalt Euroopa Parlamendi ja nõukogu määrusele (EÜ) nr 1272/2008[footnoteRef:10], mis teeb tiaklopriidist määruse (EÜ) nr 1107/2009 artikli 4 lõike 1 kohaselt nn piirkriteeriumidele vastava aine;  [9:  	EFSA 17. jaanuari 2019. aasta järeldused.]  [10:  	Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).] 

D.	arvestades, et EFSA jõudis ka järeldusele, et mesilastele ja sihtrühmavälistele maismaataimedele avalduva ohu hindamist ei olnud võimalik lõpule viia;
E.	arvestades, et tiaklopriid klassifitseeritakse vastavalt määrusele (EÜ) nr 1272/2008 ka aineks, mis arvatavasti põhjustab vähktõbe (2. kategooria kantserogeenne), on veeorganismidele väga mürgine (vesikeskkonnale ohtlik ägeda mürgisuse 1. kategooria) ja on väga mürgine veeorganismidele, pikaajalise toimega (vesikeskkonnale ohtlik kroonilise mürgisuse 1. kategooria);
F.	arvestades, et alaline taime-, looma-, toidu- ja söödakomitee ei ole nõukogu määruse ettepaneku kohta arvamust esitanud; arvestades, et alalise taime-, looma-, toidu- ja söödakomitee 18.–19. septembril 2023 toimunud koosolekul „ei toetanud määruse eelnõu kaheksa liikmesriiki. Kuus neist mainisid eelkõige oma muret seoses codex alimentarius’es esitatud piirnormide ja impordile kehtestatud jääkide piirnormide säilitamisega heakskiitmata aine puhul, mis vastab ühele määruses (EÜ) nr 1107/2009 sätestatud piirkriteeriumile (reproduktiivtoksiline aine). Lisaks väljendas üks liikmesriik, kes ei toetanud määruse eelnõu, muret selle pärast, et EFSA on teatanud akuutse standarddoosi ületamisest teatavate mittestandardsete asjaolude korral, teine mainis nende ELi põllumajandustootjate diskrimineerimist, kes ei tohi enam kasutada seda toimeainet sisaldavaid taimekaitsevahendeid, samas kui kolmandate riikide põllumajandustootjad võivad seda siiski teha, põhjustades seega kõlvatut konkurentsi“[footnoteRef:11]; [11:  	Alalise taime-, looma-, toidu- ja söödakomitee 18.–19. septembri 2023. aasta koosoleku kokkuvõttev aruanne, https://ec.europa.eu/transparency/comitology-register/screen/documents/092486/1/consult?lang=en.] 

G.	arvestades, et Saksamaa taotles, et alalise taime-, looma-, toidu- ja söödakomitee 18.–19. septembril 2023 toimunud koosoleku kokkuvõtvasse aruandesse lisataks järgmine avaldus: „Tiaklopriid on piirkriteeriumidele vastav toimeaine vastavalt määrusele (EÜ) nr 1107/2009. Toimeaine heakskiitmise uuendamise menetluse käigus tehti kindlaks, et see vastab piirkriteeriumidele, kuna see on klassifitseeritud kategooria 1B reproduktiivtoksiliseks aineks. Seega toimeainet uuesti heaks ei kiidetud. Saksamaa ei toeta üldiselt [jääkide piirnormide] kehtestamist toimeainetele, mis ei ole terviseprobleemide tõttu ELis heaks kiidetud. Siin on otsustavaks teguriks see, et piirkriteeriumid on kehtestatud toimeaine heakskiitmise (uuendamise) menetluse raames vastavalt määrusele (EÜ) nr 1107/2009“[footnoteRef:12]; [12:  	Samas.] 

H.	arvestades, et seega on kooskõlas määruse (EÜ) nr 396/2005 artikliga 17 koostoimes kõnealuse määruse artikli 14 lõike 1 punktiga a asjakohane jätta määruse II lisast välja tiaklopriidi kohta kehtestatud jääkide piirnormid;
I.	arvestades, et nõukogu määruse ettepanekus teeb komisjon EFSA põhjendatud arvamuse[footnoteRef:13] põhjal siiski ettepaneku säilitada tiaklopriidi jääkide piirnormid üle määramispiiri kasutamiseks enam kui 30 impordiks ettenähtud toote puhul; [13:  	EFSA 9. veebruari 2023. aasta põhjendatud arvamus.] 

J.	arvestades, et kasutusviisid, mille puhul määramispiirist kõrgemaid jääkide piirnorme peetakse ohutuks, hõlmavad tiaklopriidi kasutamist papaiade, tee, pähklite, küdooniate, astelpihlaka viljade, nisperode / jaapani villpöörise viljade, aprikooside, maguskirsside, ploomide, maasikate, pamplite, põldmurakate, muude väikeste puuviljade ja marjade, kiivide, kartulite, tomatite, baklažaanide, melonite, arbuuside, riisi, nisu, loomade (sead, veised, lambad, hobused, kodulinnud ja muud põllumajandusloomad) kudedest (lihaskude, maks, neerud ja söödav rups) saadud toodete, piima ja munade, vaarikate, kurkide, kabatšokkide, rapsi-, sinepi- ja puuvillaseemnete puhul; arvestades, et nende kasutusviiside jaoks kavandatud jääkide piirnormid ulatuvad kahekordsest määramispiirist kuni tuhandekordse määramispiirini (tee puhul kasutamiseks);
K.	arvestades, et impordile kehtestatavate jääkide piirnormide taotlus lükati seevastu tagasi ainult kahe kasutusviisi puhul (virsikud ja paprikad), kuna akuutse standarddoosi ületamist ei saa välistada, ning seetõttu tegi komisjon ettepaneku vähendada tiaklopriidi jääkide piirnorme määramispiirini ainult nende kasutusviiside puhul; 
L.	arvestades, et määruse (EÜ) nr 396/2005 põhjenduses 5 nähakse ette, et jääke ei tohiks esineda tasemel, mis kujutab endast vastuvõetamatut riski inimestele ja asjakohasel juhul loomadele; 
M.	arvestades, et määruse (EÜ) nr 1107/2009 artikli 4 lõike 2 punktis a on sätestatud, et taimekaitsevahendite jääkidel ei tohi olla mingit kahjulikku mõju inimeste, sealhulgas vähekaitstud elanikkonnarühmade ega loomade tervisele, võttes arvesse teadaolevaid kumulatiivseid ja koostoimelisi mõjusid; arvestades, et kõnealuse määruse II lisa punktis 3.6.4. on sätestatud, et toimeaine, mis on määruse (EÜ) nr 1272/2008 kohaselt klassifitseeritud 1A või 1B kategooria reproduktiivtoksiliseks aineks, kiidetakse heaks üksnes juhul, kui „asjaomase toimeaine […] jäägid toidul või söödal ei ületa vaikimisi väärtust, mis on kehtestatud määruse (EÜ) nr 396/2005 artikli 18 lõike 1 punkti b kohaselt“; arvestades, et määruse (EÜ) nr 396/2005 artikli 18 lõike 1 punktis b on sätestatud vaikeväärtus 0,01 mg/kg;
N.	arvestades, et määruse (EÜ) nr 396/2005 artikli 3 lõike 2 punktis g on sätestatud, et impordile kehtestatud jääkide piirnorm on imporditavatele toodetele kehtestatav jääkide piirnorm juhul, kui „toote pinnal kasutatavas taimekaitsevahendis sisalduva toimeaine kasutamine ei ole konkreetse toote ja kasutusotstarbe korral ühenduses lubatud muudel põhjustel kui rahvatervis“; arvestades, et tiaklopriid ei vasta nendele kriteeriumidele, sest see on tervise kaalutustel keelatud, kuna see on klassifitseeritud 1B kategooria reproduktiivtoksiliseks aineks;
O.	arvestades, et määruse (EÜ) nr 178/2002 artikli 5 lõikes 1 on sätestatud, et toidualaste õigusnormidega tuleb taotleda üht või mitut üldeesmärki, milleks on inimeste elu ja tervise kõrgetasemeline kaitse ning tarbijate huvide kaitsmine, sealhulgas õiglased tavad toidukaubanduses, võttes vajaduse korral arvesse loomade tervise ja heaolu, taimetervise ja keskkonna kaitset;
P.	arvestades, et praegune tolmeldajate kriis on üks peamisi ohte elurikkusele ning ülemaailmsele ja kohalikule toiduga kindlustatusele; arvestades, et see kriis võib süvendada varjatud näljaprobleeme, vähendada ökosüsteemi vastupanuvõimet ja destabiliseerida ökosüsteeme, mis moodustavad meie elu toetava süsteemi[footnoteRef:14]; [14:  	Van der Sluijs, J.P., Vaage, N.S., „Pollinators and Global Food Security: the Need for Holistic Global Stewardship“ (Tolmeldajad ja ülemaailmne toiduga kindlustatus: vajadus tervikliku globaalse juhtimise järele), Food ethics 1, 75–91 (2016), https://doi.org/10.1007/s41055-016-0003-z.] 

Q.	arvestades, et komisjon teatas oma 20. mai 2020. aasta teatises „Strateegia „Talust taldrikule“ õiglase, tervisliku ja keskkonnahoidliku toidusüsteemi edendamiseks“[footnoteRef:15], et „EL toetab ülemaailmset üleminekut kestlikele põllumajandusliku toidutööstuse süsteemidele kooskõlas selle strateegia eesmärkide ja kestliku arengu eesmärkidega“ ning et „ELil võib seda strateegiat rakendades olla keskne roll ülemaailmsete standardite kehtestamisel“; arvestades, et komisjon märkis strateegias sõnaselgelt, et „ELi kestlikum toidusüsteem nõuab ka meie kaubanduspartneritelt üha kestlikumaid tavasid. Selleks et edendada järkjärgulist liikumist ohutumate taimekaitsevahendite kasutamise suunas, soovib EL kooskõlas WTO reeglitega ja pärast riskihindamist vaadata läbi selliste ainete impordile kehtestatud jääkide piirnormid, mis vastavad piirkriteeriumidele, kuid kujutavad endast suurt ohtu inimeste tervisele“; [15:  	COM(2020)0381.] 

R.	arvestades, et 2022. aastal alandas komisjon[footnoteRef:16] kahe tolmeldajatele suurt ohtu kujutava neonikotinoidi jääkide piirnorme madalaima tasemeni, mida on võimalik mõõta uusimate tehnoloogiate abil, kusjuures imporditud tooted ei tohi enam sisaldada klotianidiini ja tiametoksaami jääke;  [16:  	Komisjoni 2. veebruari 2023. aasta määrus (EL) 2023/334, millega muudetakse Euroopa Parlamendi ja nõukogu määruse (EÜ) nr 396/2005 II ja V lisa seoses klotianidiini ja tiametoksaami jääkide piirnormidega teatavates toodetes või nende pinnal (ELT L 47, 15.2.2023, lk 29).] 

S.	arvestades, et komisjon väitis sellega seoses, et „võttes arvesse kõiki käsitletava küsimusega seotud tegureid vastavalt artikli 14 lõikele 2 koostoimes Euroopa Liidu toimimise lepingu artikliga 11, milles nõutakse, et „[liidu] poliitika ja tegevuse määratlemisse ja rakendamisse peab integreerima keskkonnakaitse nõuded, eelkõige pidades silmas säästva arengu edendamist“, tuleks kõik praegused klotianidiini ja/või tiametoksaami jääkide piirnormid, mis on sätestatud määruses (EÜ) nr 396/2005, alandada määramispiirini“[footnoteRef:17]; [17:  	Samas.] 

T.	arvestades, et alalise taime-, looma-, toidu- ja söödakomitee 10.–11. mail 2023 toimunud koosolekul „tuletas komisjon meelde, et tiaklopriid kuulub neonikotinoidide toimeainete rühma, [kuid] kuna sellel on erinevad omadused kui klotianidiinil ja tiametoksaamil, ei ole praegu kavas selle puhul järgida sama lähenemisviisi kui strateegiat „Talust taldrikule“ rakendades kasutatakse klotianidiini ja tiametoksaami puhul, vähendades kõiki jääkide piirnorme määramispiirini“[footnoteRef:18]; [18:  	Alalise taime-, looma-, toidu- ja söödakomitee 10.–11. mai 2023. aasta koosoleku kokkuvõttev aruanne, https://ec.europa.eu/transparency/comitology-register/screen/documents/090500/1/consult?lang=et.] 

U.	arvestades, et teaduskirjanduses vaidlustatakse tõsiasja, et tiaklopriidil on teistest neonikotinoididest erinevad omadused, ning tulemused näitavad, et „tiaklopriidi kui suhteliselt healoomulise neonikotinoidi kuvand tuleks nüüd kahtluse alla seada“[footnoteRef:19]; [19:  	Ellis, C., Park, K.J., Whitehorn, P., David, A., Goulson, D., „The Neonicotinoid Insecticide Thiacloprid Impacts on Bumblebee Colony Development under Field Conditions“ (Neonikotinoidide hulka kuuluv insektitsiid tiaklopriid mõjutab kimalaste kolooniate arengut looduslikes tingimustes), Environmental Science & Technology 2017, 51, 3, 1727–1732, https://pubs.acs.org/doi/10.1021/acs.est.6b04791.] 

V.	arvestades, et eelkõige on leitud, et tiaklopriidiga kokkupuutuvad kimalaste kolooniad surevad suurema tõenäosusega enneaegselt ja ellujäänud kimalaste kolooniad kannatavad subletaalse mõju all[footnoteRef:20]; arvestades, et on leitud, et tiaklopriid mõjutab ka mesilaste käitumist ja immuunsüsteemi sarnaselt imidaklopriidi, klotianidiini ja tiametoksaamiga[footnoteRef:21] [footnoteRef:22]; [20:  	Samas.]  [21:  	Brandt, A., Gorenflo, A., Siede, R., Meixner, M., Büchler, R., „The neonicotinoids thiacloprid, immidaclopriid, and clothianidin affect the immunocompetence of honey bees (Apis mellifera L.)“ (Neonikotinoidid tiaklopriid, imidaklopriid ja klotianidiin mõjutavad mesilaste (Apis mellifera L.) immuunsust), Journal of Insect Physiology, 86. köide, märts 2016, lk 40–47, https://www.sciencedirect.com/science/article/pii/S0022191016300014.]  [22:  	Tison, L., Hahn, M.-L., Holtz, S., Rößner A., Greggers, U., Bischoff, G. ja Menzel, R., „„Honey Bees“ Behavior Is Impaired by Chronicotinoid Thiacloprid in the Field“ (Mesilaste käitumist kahjustab krooniline kokkupuude neonikotinoidi tiaklopriidiga looduses), Environmental Science & Technology 2016, 50, 13, 7218–7227, https://pubs.acs.org/doi/full/10.1021/acs.est.6b02658. ] 

W.	arvestades, et üha rohkem on tõendeid selle kohta, et tiaklopriidi kasutamisel on laastav mõju elurikkusele ning eelkõige mesilastele ja teistele tolmeldajatele[footnoteRef:23]; [23:  	PISA, L., Goulson, D., Yang, E.C. jt, „An update of the Worldwide Integrated Assessment (WIA) on System insecticides. Part 2: impacts on organisms and ecosystems“ (Ülemaailmne integreeritud hinnang (WIA) süsteemsete insektitsiidide kohta. 2. osa: mõju organismidele ja ökosüsteemidele), Environmental Science and Pollution Research 28, 11749–11797 (2021), https://doi.org/10.1007/s11356-017-0341-3.] 

X.	arvestades, et EFSA jõudis oma 22. oktoobri 2019. aasta heakskiidu pikendamata jätmise aruandes[footnoteRef:24] järeldusele, et „saadaolev teave ei ole piisav, et täita määruse (EÜ) nr 1107/2009 artikli 4 lõigetes 1–3 sätestatud nõudeid“, ning eelkõige, et „mesilasi puudutavat riskihindamist ei olnud võimalik lõpule viia“; [24:  	https://ec.europa.eu/food/plant/pesticides/eu-pesticides-database/start/screen/active-substances/details/841.] 

Y.	arvestades, et tiaklopriidi suhtes tuleks seetõttu kohaldada samu põhjendusi ja norme, mida kohaldati klotianidiini ja tiametoksaami suhtes;
Z.	arvestades, et komisjon peab kättesaadava teadusliku teabe alusel kaitsma keskkonda ja liidu kodanikke, kasutades kohustusi ja õiguslikke võimalusi, mis on sätestatud määrustes (EÜ) nr 396/2005 ja (EÜ) nr 178/2002, et tagada inimeste ja loomade tervise ning keskkonna kaitse kõrge tase;
AA.	arvestades, et kavandatavad jääkide piirnormid ei kaitse liidu kodanike tervist ega taga mesilaste ja muude tolmeldajate kõrgetasemelist kaitset ning on seega vastuolus määrustega (EÜ) nr 396/2005 ja (EÜ) nr 178/2002;
AB.	arvestades, et jääkide piirnorme ei tohiks kehtestada toimeainetele, mis ei ole tervise kaalutluste tõttu liidus heaks kiidetud; arvestades, et seetõttu ei tohiks tiaklopriidi suhtes kohaldada impordile kehtestatavaid jääkide piirnorme, kuna see on klassifitseeritud 1B kategooria reproduktiivtoksiliseks aineks; arvestades, et tiaklopriidi klassifitseerimine 1B kategooria reproduktiivtoksiliseks aineks oleks pidanud olema komisjonile piisav põhjus, et lükata tagasi impordile kehtestatavate jääkide piirnormide taotlused seoses ohuga kolmandate riikide kodanike tervisele; 
1.	on vastu nõukogu määruse ettepaneku vastuvõtmisele;
2.	on seisukohal, et nõukogu määruse ettepanek ei ole kooskõlas määruste (EÜ) nr 396/2005 ja (EÜ) nr 178/2002 eesmärgi ega sisuga, samuti määrusega (EÜ) nr 1107/2009, sealhulgas selle II lisa punktiga 3.6.4.;
3.	palub komisjonil määruse ettepaneku tagasi võtta;
4.	kutsub komisjoni üles esitama parlamendikomisjonile uue eelnõu, millega alandatakse kõiki tiaklopriidi jääkide piirnorme määramispiirini kõigi kasutusviiside puhul, ning lükkama tagasi kõik impordile kehtestatavate jääkide piirnormide taotlused;
5.	teeb presidendile ülesandeks edastada käesolev resolutsioon nõukogule ja komisjonile ning liikmesriikide valitsustele ja parlamentidele.

